ОБЩИНСКИ СЪВЕТ – ГР.ЛЪКИ, ОБЛАСТ ПЛОВДИВСКА

Гр.Лъки, ул.”Възраждане” №18, тел.03052/22 88, факс 03052/21 68, e-mail: laki\_obs@abv.bg

**П Р О Т О К О Л № 12**

**Днес, 28.01.2025г. /вторник/** от 16.40 часа в Заседателната зала на Общинска администрация – гр. Лъки се проведезаседание на **Комисията** по местно самоуправление, нормативна уредба, обществен ред, сигурност, бедствия, аварии и катастрофи при Общински съвет - гр. Лъки.Отсъстват г-жа Недялка Узунова и г-н Сашо Филев,подали уведомление за отсъствие.Председателстващ на комисията е г-жа Марияна Паракосова. Заседанието протече при следния дневен ред:

1. **Докладна записка с вх.№ 8/ 20.01.2025г. относно:** Приемане отчет за дейността на Общински съвет-Лъки и неговите комисии за периода 01.07.2024-31.12.2024г.  **Докл.Марияна Паракосова**

 Председател на ОбС-Лъки

1. **Докладна записка с вх.№ 15/22.01.2025г**. относно:Приемане на отчет за изпълнение на решенията на Общински съвет-Лъки за периода 01.07.2024г-31.12.2024г.

 **Докл.инж.Валентин Симеонов**

 Кмет на община Лъки

*Г-жа Паракосова:*Колеги,продължаваме със следваща комисия по местно самоуправление, нормативна уредба, обществен ред, сигурност, бедствия, аварии и катастрофи. Трябва да разгледаме 6 и 7 точки от предложения дневен ред. Има кворум,присъстват 3 души,може да започнем работа.Председателят на комисията г-жа Узунова е подала уведомление за отсъствие.Някой иска ли да председателства или да поема аз?

*Г-жа Каменова*:Вие.

*Г-жа Паракосова*:Докладната е относно приемане отчет за дейността на Общински съвет-Лъки и неговите комисии за периода 01.07.2024-31.12.2024г. Като орган на местното самоуправление Общинският съвет дава отчет за извършената дейност.За отчетния период са приети 34 решения,които касаят актуализация на нормативната база, общински бюджет и инвестиционна програми, разпореждане с общинска собственост и ТСУ,образование,здравеопазване,социални дейности и култура,програми и проекти,отчетност и контрол.За провеждането на всяко заседание публикуваме уведомление на страницата на община Лъки и на информационното табло.Материалите за сесията се качват в отворен формат в сайта на общината и са общодостъпни за всички-докладните,протоколите от заседанията,както и всички видеоизлъчвания,които могат да се гледат в реално време и на запис в сайта на общината.Като цяло съм описала приетите решение,приложена е и таблица за присъствия и отсъствия на общинските съветници.Ако се е налагало отстъствие,то е по уважителни при служебна ангажираност,заболяване,отсъствие от територията на общината,за което винаги съм уведомявана.Радвам се,че нашата успешна работа се дължи на добрите ни взаимоотношения с общинската администрация,които винаги съдействат за нашата ефективна работа.Това е по отчета,ако някой има питания,заповядайте!Няма коментари.

Имате кворум,3 души,може да пристъпим към гласуване. Който е съгласен с докладната, моля да гласува!

Общ брой на членовете на комисията - 5

Брой присъствали на гласуването - 3

Брой гласували “За” - 3

Брой гласували “Против” - 0

Брой гласували “Въздържал се” - 0

**Приема се.**

*Г-жа Паракосова:* Следващата докладна,която трябва да разгледа комисията е 7 точка от предложения дневен ред - Приемане на отчет за изпълнение на решенията на Общински съвет-Лъки за периода 01.07.2024г-31.12.2024г. От тези 34 решения,които е разглеждал Общински съвет има изпълнени, неизпълнени и в процес на изпълнение. 8бр. са в процес на изпълнение,21 са изпълнени,2 бр. в процес на изпълнение и 3 неприети от ОбС. Г-н Симеонов е вносител.Имате ли да добавите нещо?

*Г-н Симеонов:*  Ами вие като цяло казахте всичко.Няма какво друго да добавя,това са данните,това е отчета за второто полугодие на 2024г.

*Г-жа Паракосова:* Смятам,че няма какво да обсъждаме повече,това е отчет. Преминаваме към гласуване. Който е „ЗА”проекта за решение , моля да гласува!

Общ брой на членовете на комисията - 5

Брой присъствали на гласуването - 3

Брой гласували “За” - 3

Брой гласували “Против” - 0

Брой гласували “Въздържал се” - 0

**Приема се.**

*Г-жа Паракосова:* С това материалите по дневния ред се изчерпаха.Закривам заседанието.

**Протоколист: Председателстващ:**

/Десислава Чукалова/ /Марияна Паракосова /